Laken kafedralı

Laken kafedralı və ya Laken Müqəddəs Məryəm kilsəsi (fr. Église Notre-Dame de Laeken, nid. Onze-Lieve-Vrouwekerk van Laken) — Brüssel şəhərinin Laken rayonunda yerləşənRoma-Katolik kilsəsi. Neoqotika üslubunda tikilən kilsə, Kral I Leopoldun həyat yoldaşı Kraliça Luiza-Marinin xatirəsinə memar Yozef Poelaertin layihəsi əsasında inşa edilmişdir. Tarixi Laken kafedralında Müqəddəs Məryəminin 1637-ci ilə aid olan köhnə rəsmi qorunur. Kral I Leopoldun həyat yoldaşı Kraliça Luiza-Mari 1850-ci ildə Ostenddə vəfat etdi və Lakendə dəfn olunmaq istədi. Yaxınlıqdakı Laken Sarayı həm o zaman, həm də indi kral iqamətgahıdır. I Leopold kilsənin onun xatirəsinə və onun məzarı kimi tikilməsini istədi. 14 oktyabr 1850-ci il tarixli kral fərmanı ilə Belçika hökuməti binanın tikintisinə icazə verdi və bir müsabiqə təşkil etdi. Müsabiqənin qaydalarına görə, kilsə 2000 nəfər tutumuna malik olmalı və qiyməti 800.000 Belçika frankını keçməməli idi. Memar Yozef Poelaert yeni kilsənin layihəsini hazırlamaq üçün seçildi. İlk daş 1854-cü ildə I Leopold tərəfindən qoyuldu. 1865-ci ildə Poelaert, 1862-ci ildən bəri Məhkəmə Sarayı layihəsi ilə məşğul olduğu üçün sağlamlıq problemləri əsas gətirərək işlərin idarə edilməsindən imtina etdi. Onun yerinə bir neçə memar gəldi, Avqust Payen, Antuan Trappeniers, Lui de Kurte və Alfons Qroothaert. Yenilənməsi 2003-cü ildə kilsənin ön fasadı və üç qülləsinin (2003–2006), damlarının (2007–2009) və yan fasadlarının (2010–2012) bərpası layihəsinə başlandı. Bu bərpa zamanı tarixi binalar üzrə ixtisaslaşmış "MA² - Metzger et Associés Architecture" memarlıq ofisi, yaşlanmış daşlara geri dönməz zərər vurmaq riski ilə heç bir oyma işi aparılmamasını məsləhət gördü. Yalnız kilsənin xarici hissəsi yağışlardan qorunmaq üçün mühafizə edildi. Qalereya İstinadlar Ədəbiyyat Cosyn, Arthur. Laeken ancien et moderne (fransız). Brussels: Imprimerie scientifique Charles Bulens. 1904. Demey, Thierry. Le domaine royal de Laeken. Bruxelles, ville d'Art et d'Histoire (fransız). 37. Brussels: Éditions de la Région de Bruxelles-Capitale. 2004. Demey, Thierry. Léopold II (1865-1909). La marque royale sur Bruxelles (fransız). Brussels: Badeaux. 2009. ISBN 978-2-9600414-8-4. Spapens, Christian; Gombert, Charles. L'église Notre-Dame de Laeken, un mémorial inachevé (fransız). Brussels: Centre d'information, de Documentation et d'Etude du Patrimoine. 2006. State, Paul F. Historical dictionary of Brussels. Historical dictionaries of cities of the world. 14. Lanham, MD: Scarecrow Press. 2004. ISBN 978-0-8108-5075-0. Xarici keçidlər notredamedelaeken.be — rəsmi saytı Фотографии церкви Arxiv surəti 29 mart 2013 tarixindən Wayback Machine saytında